होम
मैं तुम्हारे बारे में सोचती रही।
कि तुम कैसी होगी, क्या कर रही होगी।
और सच कहूँ, मुझे नहीं पता कि मैं चाहती भी थी कि तुम ठीक हो।
पर मुझे खुशी है कि तुमने जवाब दिया।
मुझे पता नहीं था कि तुम अभी भी हांगकांग में हो या...
क्लार्क और मैं अमेरिका जा रहे हैं। हमें बच्चों की
ख़ातिर जाना होगा।
उनका जीवन रुकना नहीं चाहिए।
शायद... जीना तो हम सबको पड़ेगा।
तुम्हें भी।
क्या?
तुम गाकर दिखाओ।
-मुझे नहीं आता। -आना चाहिए।
पता है, हांगकांग में आकर मुझे अपने कोरियाई होने पर गर्व है।
तुम्हारे दोस्त एक-दूसरे से यही कहते हैं,
"यह चार्ली की दोस्त है, यह कोरिया की है।"
उन्हें मस्त लगता है।
पता है न, कोरियाई या कोरियाई-अमरीकन होना
एकदम अलग है?
तुम्हें कोरिया के बारे में कुछ तो पता है न?
उन प्रदर्शनकारियों के बारे में सुना?
ली हैन-योल और पार्क जॉंग-चुल?
उनसे कितनी प्रेरणा मिलती है।
पता नहीं। मेरा मतलब, क्वीन्स साउथ कोरिया से काफ़ी दूर है।
वे बस तुम्हें जानना चाहते हैं।
अमेरिका में, इसे माइक्रोएग्रेशन कहेंगे।
तुम अमरीकी लोग दिल पर बहुत लेते हो।
मैं दिल पर लेता हूँ?
पानी चाहिए?
-हाँ। -हमारे पास अभी ताज़ा माल आया है।
-शुक्रिया। -मुझे जाना होगा। बॉस से बात करनी है।
तुम्हें सच में जाना है?
कितनी देर से कोई काम नहीं मिला, जो अजीब बात है।
और मेरे पास पैसे भी नहीं हैं।
फिर मिलती हूँ।
चलो।
हमारी माँगों का समाधान होने में महीनों लग जाएँगे।
और आपको लगता है कि इस आंदोलन का जल्द निर्णय हो पाएगा?
उस बारे में कुछ नहीं कह सकता।
गिरफ़्तारी के बारे में बताएँगे?
देखिए, जब भी कोई हिम्मत दिखाता है, तो निजी बलिदान तो देना ही पड़ता है।
इस समय हमारी पीढ़ी सबसे ज़िम्मेदार है।
हमें लड़ना होगा...
मर्सी!
आ जाओ।
मुझे आपका टेक्स्ट मिला। सब ठीक है?
मेरे पास वक़्त नहीं है, सीधे मुद्दे पर आती हूँ।
तुम्हारी शिकायत आई है।
ट्रिगंटर पार्टी वाले बंदे की?
एंडाइव सर्व करते समय उसने मुझे छुआ था।
तो, केस मुझे उसपर करना चाहिए।
और सच बाहर आ जाएगा।
असलियत।
क्लाइंट ने फ़ोन करके कहा, मेहमान के बटुए से पैसे गायब थे।
उसने तुम्हारे बारे में ही बात की।
क्या कहा उसने मेरे बारे में?
तुम्हारा नाम बताया।
क्या? कैसे?
शुक्र है वह कोई केस नहीं कर रही।
पर मैं बेकसूर हूँ।
यह एकदम गलत है। मैं पैसे कहाँ से कमाऊँगी?
मुश्किल से किराया देती हूँ।
कुछ हफ़्तों में माँ आ रही हैं और मुझे डर लग रहा है।
चाहती हूँ कि वह मिलें, तो कोई अच्छी खबर सुना पाऊँ।
कभी नहीं होता।
कई बार खबरों में भयानक कहानियाँ खोजती हूँ
जैसे, सीरियल किलर या खिड़की से बाहर गिरते बच्चों के बारे में,
जिन्हें उनकी माँ ने अकेला छोड़ा था,
या वह औरत जिसने चिम्पांज़ी पाला था,
दोस्त के आने से पहले सोने की दवा दी,
चिम्पांज़ी पर दवा का बुरा असर हुआ
और दोस्त का चेहरा नोंच डाला।
शायद हमारे आसपास हो रही
भयानक वारदातों के बारे में
पढ़कर मुझे अच्छा लगता है।
ताकि मुझे लगे कि मेरा जीवन बुरा नहीं।
मैंने कुछ गलत नहीं किया।
ताकि शायद मुझे कम अकेलापन महसूस हो।
शुक्र है तुम्हारा बॉस के साथ सब ठीक है।
तुम्हें नहीं खानी?
अच्छा।
मैं सब खा जाऊँगी।
तुम आजकल बहुत खाती हो।
न, मैं नहीं खाती।
अच्छा लगता है। मुझे अच्छा लगा।
तुम पहले बहुत पतली थी।
मतलब तुम खुश हो।
जान, पहले नहा क्यों न लें?
अरे।
अरे, मर्सी। मर्सी।
डेविड? तुम यहाँ क्या कर रहे हो?
तुमसे बात करने की कोशिश कर रहा था।
बात कर सकते हैं?
क्या हो रहा है?
यह कह रहा है कि उसे जाना होगा।
लगता है इसे तुम पसंद नहीं।
माफ़ करना, मैं डेविड हूँ।
चार्ली।
मैं फ़ोन कर रहा था और...
माफ़ करना, तुम ऊपर चली जाओगी?
-हाँ, बेशक। -मैं अभी आती हूँ।
हाँ।
जानता हूँ हम दोनों को हालात समझने में समय लगेगा।
जानना है कि तुम क्या सोच रही हो।
पहले तो तुम्हें इतनी परवाह नहीं थी।
मेरा मतलब, लगता था कि तुम्हें इससे कोई लेना-देना नहीं था।
जानता हूँ। मैं बेवकूफ़ था। माफ़ कर दो।
मुझे एहसास होने लगा है कि यह एक तोहफ़ा है।
-तोहफ़ा? -हाँ, यह बच्चा।
या तुमने उसे...
हे भगवान। कर दिया न?
-क्या कर दिया? -क्या?
मैंने कुछ नहीं किया।
तो रखने का फ़ैसला कर लिया?
पता नहीं।
मर्सी, अब देर हो गई है। तुम्हारा गर्भ चार या पाँच महीने का है न?
देखो, मैं उस डॉक्टर का नाम और नंबर लाया हूँ, जिसके पास सब जाते हैं।
मटिल्डा में है।
वे उसे रिट्ज़ ऑन द पीक कहते हैं। वह सबसे अच्छा है।
पैसे मैं ही दूँगा।
कोई बात नहीं।
-तुम नहीं कर पाओगी। -मैं देख लूँगी।
-बस करो। तुम्हें मेरी ज़रूरत है। -नहीं चाहती।
बाप हूँ मैं। हर फ़ैसले में शामिल होने का मेरा हक बनता है।
तुम्हारा हक? तुम्हें यकीन है?
मैं बताऊँ? जो मर्ज़ी आए करो।
आखिर मान ही गए।
मैं सही बात करने की कोशिश कर रहा हूँ, समझीं?
तुम्हारे नाम एक चेक भी लिखा है, ताकि तुम्हें
पैसों के लिए अजीब न लगे।
शुक्रिया। पर अगर मुझे इसे रखना है, तो मैं अकेले ही करूँगी।
ठीक है। तो मुझसे कोई उम्मीद मत रखना।
ठीक है। जो मर्ज़ी करो।
अरे। तो, वह डेविड था।
मैंने सुना।
हमें आंदोलन में वापस जाना चाहिए।
रुको, मुझे तुमसे कुछ बात करनी है।
उस लड़के के बारे में?
गस?
नहीं।
मेरा मतलब, हम तभी मिले थे।
कौन?
मैं और डेविड।
जिस रात गस गायब हुआ, वह वहीं था।
उसने मुझसे प्यार से बात की,
उसने मुझे घर छोड़ा।
अगर तुम कह रही हो कि तुम दोनों पहले से साथ थे,
कोई बात नहीं।
नहीं। हम साथ नहीं थे। वैसी...
वैसी कोई बात नहीं थी।
वह शादीशुदा है और...
मेरे पेट में उसका बच्चा है।
क्या?
मतलब अभी?
पर मैंने उसे कह दिया कि वह मेरे पास न आए।
तुम्हें कब से पता है?
पता नहीं।
एक-दो महीने से।
एक-दो महीने से?
अब पता चला क्या कह रही हूँ।
कितनी गड़बड़ है।
चाहे कितनी दूर भागूँ, शाप पहुँच ही जाता है
और हमेशा साथ ही रहता है,
इससे पहले मुझे कुछ करने का मौका मिले, हालात बिगड़...
मौका?
खुश होने का मौका।
अपना जीवन जी पाऊँ। इस चीज़ से छुटकारा पा सकूँ।
तुम कैसे कह सकती हो कि तुम्हें मौका नहीं मिला? वह भी मुझसे?
मेरा वह मतलब नहीं था।
किसी शाप पर इल्ज़ाम लगा देती हो जैसे तुमने अपने जीवन में, खुशी में
कोई फ़ैसला नहीं किया।
दुनिया में कितने सारे लोग हैं जिनके पास कोई चारा नहीं होता।
नहीं, मत जाओ।
तुम इतनी खुशकिस्मत हो और तुम्हें एहसास तक नहीं।
तुम्हारे पास अमरीकी डिग्री है, अमरीकी पासपोर्ट है।
तुम आज़ाद हो।
अब तुम माँ बनने वाली हो, वह भी किसी अमीर गोरे के बच्चे की।
इस बार किसकी गलती है?
उसकी बीवी की? वह तुम्हारे शाप का हिस्सा है?
मैं हूँ?
या तुम अपने सिवाय किसी और का सोच ही नहीं सकतीं?
चार्ली। मुझे तुम्हारे साथ जाना है।
क्यों?
ताकि घर जाकर शेखी बघार सको कि आंदोलन में हिस्सा लिया था?
यह तुम्हारी लड़ाई नहीं है और न ही कभी थी।
तुम एक पर्यटक हो।
तुम्हारे भविष्य को फ़र्क नहीं पड़ेगा। बिल्कुल नहीं। तुम जाओ।
एक और वरदान, जो तुम देख नहीं पा रहीं।
सच यह है, तुम्हारे बारे में सोचा ही नहीं।
तुम्हें दिमाग से निकाल सकी क्योंकि तुम्हें जानती नहीं
और मेरे लिए आसान रहा।
फिर एक दोस्त ने बताया कि मैंने कितना बुरा किया
और मुझे एहसास हुआ कि वह सही थी।
सोच नहीं सकती तुम मेरे बारे में क्या सोचते होगे।
तुम मुझसे कितनी नफ़रत करते होगे।
और करनी भी चाहिए।
मुझे भी गुस्सा आता।
देखो कौन आ गया।
तू थकी हुई लग रही है।
मैं जो फेस क्रीम लाई थी, नहीं लगाई?
झुर्रियाँ हटती हैं।
तो, यह नई रसोई है।
नई तो नहीं।
तुझे घर आए पाँच साल हो गए।
वह आपकी नई टेस्ला है? किसका आइडिया था?
तेरे पापा ने मुझे तोहफ़े में दी थी।
यकीनन इतना तो बनता था।
हद है! मैं धनिया भूल गई।
-मैं ले आऊँ? -नहीं...
कॉन्सुएलो जा सकता है।
कॉन्सुएलो!
तुम बाज़ार जाकर मेरे लिए ताज़ा धनिया ला सकते हो?
मैं लहसुन काट दूँ?
यह मत भूलना कि हम कल पाठ करवा रहे हैं।
तेरे पापा की सेहत के लिए।
मैं चाहती थी कि सर्जरी से पहले करवा लूँ।
माँ, मैं भारतीय कपड़े लाई नहीं।
कॉन्सुएलो से तेरा सामान अटारी में रखवाया था।
कुछ न कुछ मिल जाएगा।
चलो, अब हम चलते हैं।
वह बहुत कमज़ोर हैं, पता है।
हर बात का एक समय और जगह होती है, हरप्रीत।
पापा को अपने तलाक के बारे में मत बताना।
-माँ। -वह बीमार हैं।
ज़्यादा परेशानी से जान जा सकती है।
अच्छे से बात कर।
अच्छे से? मैं झूठ नहीं बोल सकती। वह डेविड के बारे में पूछेंगे।
देखो कौन आया है।
सो रहे हैं। इन्हें आराम करने दें।
कमरे में इतनी खलबली होना इनके लिए अच्छा नहीं।
हम जा रहे हैं।
चलो, बच्चो।
जब पापा उठ जाएँगे, तब मिल लेंगे उनसे।
आपको पता था ये यहाँ होंगे?
बेशक।
आप पहले मिल चुकी हैं?
हमने साथ ब्रंच किया था। तुम्हें क्या लगता है?
तुम्हारे पापा ने उन्हें दिल्ली से बुलवाया।
मुझे सच में नहीं पता कि उनको इस बेशर्म लालची औरत में दिखता क्या है।
भटिंडा के किसी बस स्टैंड पर खड़ी
भिखारिन लगती है।
और क्या मिलेगा जब सीधे बाज़ार से आम बेचकर आओ?
माँ, बस।
प्लीज़।
आपकी दाल भूल गई थी।
तू कब बनाना सीखेगी?
मुझे अफ़सोस है, तू आज उनसे बात नहीं कर पाई।
तेरे पापा बहुत बदल गए हैं, पता है, जब से बीमार हुए हैं।
लोग बदलते भी हैं?
पता नहीं।
अपने किए के बारे में सोचने लगे थे।
तब तो काफ़ी कुछ होगा सोचने को।
तुम छोड़कर जा सकती थीं।
तुम कमाती थीं। खुद को संभाल सकती थीं।
वह कैसी ज़िंदगी है?
ऐसी ज़िंदगी जिसमें ज़हर न हो।
माफ़ करना, मुझे ओपेरा की भाषा नहीं आती।
हैलो।
मैं सुखी हूँ।
यह फ़ौजा है।
पता है तुम कौन हो।
माँ नहीं आना चाहती थीं। हमें लगा अच्छा ही है।
मुझे तुमसे मिलना था।
पापा जी तुम्हारी तारीफ़ करते हैं।
मेरी? वह मेरे बारे में तुमसे बात करते थे?
हमेशा बताते हैं कि तुम कितनी कामयाब हो।
ज़ाहिर है, उन्होंने मुझसे तुम दोनों का ज़िक्र नहीं किया।
मेरा यह ख़याल नहीं।
यकीन है उन्हें बेटा पाकर बड़ी खुशी हुई होगी, जिसकी उन्हें हमेशा से चाह थी।
वह भले आदमी हैं।
लगता है तुम्हारी परवरिश किसी और ने की।
पता है पापा जी के लिए अमेरिका में मुश्किल था।
कहते थे कि उन्हें डर लगता था। उन्हें लगता था कुछ उनके काबू में नहीं।
और हमारे काबू में क्या था?
क्या कहा?
रहने दो।
वह तुम्हें बहुत चाहते हैं। तुम्हें समझना चाहिए।
देखो कौन आया है!
बेटी वापस आ गई।
तुमसे कल मिलने आई थी, पर तुम सो रहे थे।
तू आ गई, बेटा?
नमस्ते, पापा।
मैं सबके लिए कॉफ़ी लेकर आती हूँ। तुम दोनों बातें करो।
आप ठीक हैं? घबरा रहे हैं?
तू आ गई, तो ठीक हो गया हूँ।
बहुत दिनों बाद आई।
वापस नहीं आने की माफ़ी।
मैं समझ सकता हूँ।
डेविड कैसा है?
उसे...
अफ़सोस है कि वह आ नहीं पाया।
अच्छा।
फ़ौजा और सुखी से मिली?
जी।
अच्छे बच्चे हैं। काश मेरे जाने के बाद तू उनके साथ ठीक से रहे।
तुझे परिवार होने का फ़ायदा पता चलेगा।
आपको हम सब ऐसे नज़र आते हैं? एक परिवार?
बेशक। मेरा परिवार।
बच्चे आदमी को भगवान का तोहफ़ा हैं।
अभी देर नहीं हुई है, तू और डेविड...
मैं माँ बनने वाली हूँ।
हे भगवान।
मैं सबसे पहले आपको बताना चाहती थी और बता दिया।
पता चल गया कि लड़का है?
जी।
लड़का है।
ओह, बेटा। बहुत अच्छे।
इस सुखदायी और उम्मीद भरी खबर के लिए शुक्रिया।
वे आपके लिए तैयार हैं, सिंह जी। अगर आप तैयार हों तो।
लड़का है। शुक्र है।
इस खुशखबरी के लिए शुक्रिया, बेटा। मुझे ताकत मिल गई।
सुनिए, पापा।
मुझे आपको बताना है
कि मेरे बच्चे को बताया जाएगा कि उसके नाना किस तरह के मर्द थे।
यही मेरी सबसे बड़ी ख्वाहिश है।
मैं उसे आपके बारे में सब बताऊँगी।
कैसे आपने मदर्स डे पर माँ का जबड़ा तोड़ा था
और उन्हें सीढ़ियों से नीचे गिराया था
और उनकी एक-एक उंगली तोड़ दी थी, तो वह कोई अँगूठी नहीं पहन पाती थीं
और जब आप उस दूसरे परिवार के साथ प्यार जता रहे थे,
तो मैं उनके घायल चेहरे पर बर्फ़ लगा रही थी।
चाहे वह दूसरा परिवार कुछ भी कह ले,
मैं कभी नहीं भूलूँगी। और मैं आपको कभी माफ़ नहीं करूँगी।
आप जा सकते हैं।
प्रस्थान द्वार पर एयरलाइन्स द्वारा बोर्डिंग पास और यात्रा के दस्तावेज़ों की
जाँच की जाएगी।
-हैलो। -हैलो।
इधर आओ। अरे।
तुम्हारे पापा का अफ़सोस हुआ।
यह लो।
-शुक्रिया। -हाँ।
-तुम्हारी माँ कैसी हैं? -पता है, वह...
ब्रिंदर?
हाँ। चलो।
तुमने फ़ोन करके अच्छा किया। मुझे फ़िक्र हो रही थी।
क्या...
हिल्स?
पापा को मार डाला।
मैं खुद को माफ़ नहीं कर पाऊँगी।
नहीं। मैंने मारा उन्हें। मैंने उन्हें मार डाला।
-मैंने पापा को मार डाला! -कार में चलें?
वहाँ चलकर बात करेंगे, है न? ठीक है?
-ठीक है। -अरे, कोई बात नहीं।
ऐसा था मानो किसी सताई हुई आत्मा की तरह मैं खुद को देख रही थी,
जब मैं बिना किसी काबू के बोलती ही जा रही थी।
नहीं। मैं बताऊँ? नहीं, मैं रुक सकती थी।
दरअसल, अगर सच कहूँ...
ऐसा था मानो मैं खुद को रोक ही नहीं पा रही थी।
मैं नहीं चाहती थी कि वह बिना जाने मर जाएँ।
मैं वह सोच भी नहीं सकती थी।
हद है।
-तुमने हमारे अलग होने का बताया? -नहीं। वक़्त नहीं मिला।
मैं तो उन्हें अपने शब्दों के वार से मारने में व्यस्त थी।
चलो भी।
मैं थक गई हूँ, इस गुस्से से।
हाँ।
कैसी है वह? तुम्हारी...
मर्सी?
मैं तुमसे कुछ पूछूँ?
जब तुमने कहा कि तुम्हें बच्चे नहीं चाहिए,
तुम मेरे साथ नहीं करना चाहती थी या...
नहीं, बिल्कुल नहीं।
तुम्हें ऐसा लगा था?
हाँ, मर्सी को मेरी मदद नहीं चाहिए।
उसे मुझसे कोई वास्ता नहीं रखना।
शायद वह मान जाए, कुछ नहीं कह सकते।
तुम बस अच्छे आदमी बनकर रहो।
यही बात उसने भी कही थी।
मुझे अच्छा आदमी बनकर रहना है।
क्योंकि यह सच है।
ऐसा था मानो...
सोचने की कोशिश कर रहा था कि तुम्हारे बगैर क्या करूँगा
और फिर यह सब गड़बड़ हो गई।
और... मेरे पास सोचने का समय ही नहीं था...
मुझसे सहानुभूति की उम्मीद तो नहीं कर रहे न?
नहीं। नहीं, बिल्कुल नहीं।
धत्।
अच्छा, यह अजीब लग सकता है,
पर पिछली बार मर्सी से मिला, तो उसने मुझसे तुम्हारा नंबर माँगा था।
मैं उसे दे...
बेशक।
हाँ?
पता नहीं आगे क्या होगा।
मैंने हमेशा डेविड को ही अपना घर समझा था।
हम यही कहते थे।
"हम जहाँ जाएँगे, जब तक हम साथ हैं..."
-मिलते रहोगे न? -हाँ।
-"...सब ठीक।" -शुक्रिया, सैम।
अब लगता है एलए मेरा घर नहीं।
वापस जाकर ज़ाहिर हो गया।
किसी को खोने का तुम्हें क्या बताऊँ?
कम से कम मैं ठीक तो हो जाऊँगी।
मुझे डर तो है, पर...
एक कहावत है कि नई ज़मीन तब तक नहीं खोज पाओगे, जब तक किनारे को
आँखों से ओझल होने देने का साहस नहीं होगा।
मैं चाहती हूँ यहाँ कुछ रंगीन हो।
रंग अच्छा लगेगा, मैडम।
मैं उस बारे में बहुत सोचती हूँ।
सब भूलकर आगे बढ़ जाना।
अच्छा।
आगे की ओर।
-इस तरफ़? -हाँ। ठीक है।
पीछे मुड़कर नहीं देखना।
पुलिसवालों को खाली करवाने से कोई नहीं रोकेगा, पर यह नहीं कहा कि...
-चलो। स्कूटर मत... -अच्छा, माँ!
...इस आंदोलन के लिए अगल कदम क्या होगा।
हज़ार के करीब लोकतंत्र समर्थक प्रदर्शनकारियों की गिरफ़्तारी के बाद
हांगकांग के वित्तीय जिले में किसी आम दिन की तरह कारोबार चल रहा है।
आरी और बोल्ट कटर लिए पुलिस अफ़सरों ने
सरकारी मुख्यालय के सामने से उनका डेरा उठा दिया,
जो अभियान का केंद्रबिंदु था।
अधिकतर प्रदर्शनकारियों ने शांतिपूर्वक बिना किसी विद्रोह के
इलाका खाली कर दिया।
पर, जैसा गैब्रियल अर्ल्स बता रहे हैं, कई ढीठ प्रदर्शनकारी अभी भी वहीं हैं।
हांगकांग सरकारी मुख्यालय के इस क्षेत्र में बृहस्पतिवार तक...
सुनो, जान...
लोकतंत्र समर्थकों ने डेरा जमाया हुआ था।
-कुछ काम से बाहर जा रही हूँ। -अच्छा।
मार्गरेट वू के नाम से मेरी बुकिंग थी।
शुक्रिया।
लंच का मज़ा लें।
पता है बात न करने को क्या कहते हैं?
सुनना नहीं। इंतज़ार करना।
तो, तुम बस इंतज़ार कर रही हो? मेरी बात सुन नहीं रही?
बात यह है कि यह बहुत अजीब बातचीत है
और इतने सारे अजीब से विराम हैं।
तुम माँ बनने वाली हो।
समझ नहीं आया आपको कैसे बताऊँ।
मैं जानती थी।
वाकई?
कैसे?
लोग बता देते हैं। यह छोटी जगह है।
डेज़ी और फिलिप कैसे हैं?
वे नहीं जानते कि मैंने तुमसे बात की थी।
तुमने मुझे क्यों बुलाया?
पता नहीं। शायद, माफ़ी माँगने के लिए?
मुझे भी तुमसे माफ़ी माँगनी थी।
क्यों?
बॉस से कहकर तुम्हें
काम से निकलवाया।
वह आप थीं।
झूठ कहा कि मैंने चोरी की।
अब लगता है कि गलती की थी, पर उस समय
मेरे दिमाग में बस वही आया।
मैं दुखी थी, मैं गुस्सा थी।
नाराज़ होने का आपका पूरा हक था।
मुझे अफ़सोस है कि मेरे इल्ज़ाम लगाने से तुम्हारी शादी टूट गई।
मेरी डेविड से कोई दुश्मनी नहीं थी।
मैं जवाब के लिए तड़प रही थी, ढूँढने को तैयार थी, चाहे कहीं भी मिल जाएँ।
माफ़ कीजिए।
मुझे बस मीट और दूध चाहिए।
मीट और दूध।
भूख लगी है।
कल रात, जब बिस्तर पर लेटी थी,
मैंने आँखें बंद कीं, तो मेरी पलकों के पीछे मुर्गे का शव था।
किसी चीज़ का माँस खाने को इतनी बेताब थी कि उसकी महक आ रही थी।
तुम्हारे अंदर जीव है।
तभी तो उसके सपने ले रही हो।
-मिस किम, मेरे साथ आइए। -हाँ।
मर्सी किम। पच्चीस।
आपका पिछला पीरियड कब आया था?
फ़ार्म में कुछ लिखा नहीं।
मैं आम तौर पर याद नहीं रखती। मैं चाँद के अनुसार चलती हूँ।
अच्छा।
तब तो शायद बच्चा ही हमें बताएगा।
लेट जाइए।
हम आपके कपड़े खोलेंगे।
पहले कुछ खाने को मँगवा दें।
अच्छा।
बहुत अच्छे।
आराम से।
आप अपना ख़याल अच्छे से रख रही हैं?
फ़ॉलिक एसिड लिया?
प्रीनेटल जाँच करवाई?
ड्रिंक में संतरे का रस माना जाएगा?
नहीं।
हम माप-वाप लेंगे ताकि पता चले कि कितने हफ़्ते हुए हैं।
काफ़ी दिनों का गर्भ है।
डॉक्टर को नहीं दिखाया?
काम की सूची में लिखा था।
आप दवाएँ लेना शुरू कर दें।
यह रहा आपका बच्चा।
यह मेरा बच्चा है?
मेरे हिसाब से 23 हफ़्ते का है।
महसूस नहीं कर पा रही, पर यह हिल रहा है। अजीब बात है।
सब ठीक लग रहा है, शुक्र है आपकी उम्र कम है।
बहुत सारी औरतें अधिक उम्र में गर्भवती हो रही हैं।
लड़का या लड़की जानना है?
बहुत देर तक, मैं तुम्हें मिटाना चाहती थी।
मैं चाहती थी तुम्हारा कोई अस्तित्व न हो,
पर अब तुम दुनिया में नया जीव ला रही हो।
अजीब बात है, है न?
आपने कभी मेरा बच्चा लेने की सोची है?
क्योंकि मैं हर समय यही सोचती हूँ।
ऐसे मत कहो।
सोचना भी मत।
आपका कर्ज़ कैसे चुकाऊँगी,
मैंने आपसे इतना कुछ छीना है।
आपकी कमी कभी पूरी नहीं कर पाऊँगी।
मैं आपको कुछ देना चाहती हूँ।
तुम्हें अपना बच्चा नहीं चाहिए?
चाहिए।
मुझे बच्ची की ज़िंदगी नहीं बिगाड़नी।
और मैं वही करूँगी।
लड़की है।
मुझे उसके लिए अभी से डर लगता है।
सभी ध्यान दीजिए। यात्री...
...कृपया ध्यान दीजिए प्रस्थान गेट बदल दिया गया है...
मर्सी जान!
हैलो, माँ।
यह क्या है?
नहीं, पता है, मैं मोटी हो गई हूँ।
मियॉन्ग... तू...
मोटी हूँ, पता है।
नाटक बंद कर! तू मोटी नहीं! तू पेट से है!
हे भगवान। क्या यह सच है?
मुझे लगा डिमसम खाने का नतीजा है।
छोकरी कहीं की!
कैसे हुआ?
कब हुआ?
बाप कौन है?
मुझे पहले क्यों नहीं बताया?
मैं मिलकर बताना चाहती थी।
चलो, लोग देख रहे हैं। आओ, चलें।
जब बच्चा होगा...
मैं तुझे बच्चे को स्तन पान के लिए मियुक गुक पिलाऊँगी।
मुझे दूसरी जड़ी बूटी भी लानी होगी।
तुझे कोलाजन की ज़रूरत है।
माँ, बस भी करो। और खाना मत खरीदो।
मेरे पास रखने की जगह नहीं।
यह बस अभी के लिए है।
तेरा सामान देखते हैं कि क्या साथ लेकर जाना है और क्या फेंकना है।
मैं मदद कर दूँगी।
साथ लेकर जाना है?
हाँ, वापस न्यूयॉर्क।
मैं तेरी टिकट बुक कर दूँगी।
हम साथ में वापस जा सकते हैं।
मैं कहीं नहीं जा रही, माँ।
नहीं जा रही?
तुझे जाना होगा।
मेरे रहने के लिए यह जगह कम है।
तुमसे रुकने को किसने कहा?
तो तेरा ध्यान कौन रखेगा?
तूने अभी तक बाप का नाम नहीं लिया...
तो मेरे ख़याल से...
उससे कोई उम्मीद नहीं रखनी चाहिए?
मैं वही सोच रही थी।
-डेज़ी, चलो, आओ! डेज़ी! -चलो, चौंसी। चलो!
-फिलिप, तुम्हारी जैकेट कहाँ है? -बैग में।
-बैग कहाँ है? -मेरे पास है, मैडम।
-चलो! फ़्लाइट निकल जाएगी। -मम्मी, मेरे हेडफ़ोन टूट गए।
अरे, चलो, हमें निकलना चाहिए। देर हो जाएगी।
चौंसी ने कुछ खाया-पिया नहीं न? कुछ नहीं।
-ठीक है। और उसका छोटा खिलौना ले लिया न? -हाँ।
हम खुद को समझते क्या हैं?
हममें से कोई भी,
कि हमारे साथ कभी बुरा नहीं हो सकता।
मेरे साथ तो एक दिन भी ऐसा नहीं जाता।
-जब याद नहीं दिलाया जाता... -बस करो।
खुद को सज़ा देते रहने की ज़रूरत नहीं है।
एक बेहतर ज़िंदगी जीने से तुम किसी को धोखा नहीं दे रही।
गस के गायब होने के बाद शुरू के दिनों में मैं दर्द से पागल हो जाती थी।
ऐसा दर्द जो तुम सोच भी नहीं सकतीं।
मैं मरना चाहती थी।
पर नहीं मर पाई
क्योंकि मुझे गस को ढूँढने के लिए ज़िंदा रहना था।
जानती हूँ सोचना मुश्किल है कि दर्द के अलावा कभी कुछ महसूस कर पाएँगे।
पर तुम कर सकती हो।
तुम जी लोगी।
मुझे जीना होगा, डेज़ी और फिलिप के लिए।
और जब बुरे विचार आते हैं, तो...
फ़ैसला तुम करोगी कि उन्हें हावी होने दो...
या तुम उठोगी...
दाँत साफ़ करके...
पर्दे खोलोगी।
सैर करने जाओगी।
और तुम अपने उन बच्चों को देखोगी जो अभी भी हैं...
और तुम गुनगुनाओगी।
ताकि वह खामोशी तुम्हें तोड़ न डाले।
बच्चे को दूध पिलाने का तरीका बता देतीं।
-एसी, चूइंग गम कहाँ है? -तुम्हारे बैग में।
-नहीं, मैंने देखा, वहाँ नहीं है। -बैग में ही है।
एसी, हमें गम चाहिए, नहीं तो कान फट जाएँगे।
-टाइम क्या हुआ? -फिलिप के बैग में है।
सवा बजे हैं, सब ठीक है।
और कितनी देर है? हवाई अड्डा बहुत बड़ा है।
इतनी सुस्त मत बनो, डेज़ी।
सुस्त डेज़ी!
-सुस्त डेज़ी! -हे भगवान।
फिलिप।
-चुप कर! पापा, सुना आपने? -फिलिप! चलो!
टाँगें तो तुम्हारी दुख रही थीं।
फुटबॉल खेलते गिरा था, तुम जैसा सुस्त नहीं हूँ।
शायद तुम्हें फुटबॉल खेलना नहीं आता!
बच्चो!
तो कब जा रही हैं?
बहुत जल्द।
-वाह! कितना बड़ा जहाज़ है। -हाँ, बहुत बड़ा है।
यह घोषणा है...
-पापा, वह हमारा है? -हाँ।
तुम सबके लिए घर जाना अच्छा रहेगा।
गस के बिना मेरा कोई घर नहीं।
-तुम बाथरूम के पास रहोगे। -अरे।
मैं बाथरूम के पास क्यों बैठूँगा?
-मैं बीच में नहीं बैठने वाली। -बच्चो, हमारी बारी है।
-क्यों? -बच्चो, हम सीटें बदल सकते हैं।
मार्गरेट।
क्या बात है?
मैं नहीं जा सकती।
मम्मी?
-अरे। -मम्मी?
अच्छा।
-उसे छोड़कर नहीं जा सकती। -जानता हूँ।
जानता हूँ।
-मैं समझता हूँ। -क्या?
-मैं नहीं जा सकती। -रुकिए।
कोई बात नहीं।
-अच्छा? कोई बात नहीं। -मम्मी, आप...
-आई लव यू। -नहीं।
उसे घर लेकर आना।
-मम्मी, आप क्या कर रही हैं? चलो! -मम्मी हमसे घर पर मिलेंगी, ठीक है?
मम्मी बाद में आएँगी।
डेज़ी, मैं उसे यहाँ छोड़कर नहीं जा सकती। नहीं।
आप दुनिया की सबसे गंदी माँ हैं,
नफ़रत करती हूँ मैं आपसे।
-डेज़ी! -डेज़ी।
आई लव यू, मम्मी।
लॉस एंजेलिस फ़्लाइट 819 की आखिरी बोर्डिंग कॉल।
-फिलिप, चलते हैं। -पापा।
-चलो, फ़िक्र मत करो। -चलो!
तुम्हें जल्द मिलेंगी, बेटा। ठीक है?
एसी।
मैं समझती हूँ।
आप ध्यान रखना। ठीक है?
-हैलो! -हैलो!
अरे, यह सही है! मुझे यही चाहिए था!
-बहुत-बहुत शुक्रिया। -काफी भारी है।
-मैं उठा... -पता है, मैं उठा सकती हूँ।
-अच्छा। -हाँ।
-पकड़ लिया। शुक्रिया! -बाय!
शुक्रिया!
कालीन वाली औरत।
माफ़ करना।
शाबाश।
शुक्रिया।
उसके लिए माफ़ करना।
शुक्रिया!
माफ़ करना।
शुक्रिया।
माफ़ करना। मुझे जाने दें।
गोम-टैंग पी ले।
घबरा मत।
इधर आ।
बस, माँ। मैं ठीक हूँ।
इधर आ!
मेरी बेटी... माँ बनने वाली है?
अम्मा।
सब ठीक हो जाएगा...
अम्मा आ गई है न।
रोना बंद कर।
तुझे अपने बच्चे के लिए अच्छे से खाना होगा।
सूप पी।
मैं चावल लेकर आती हूँ।
एक पल ऐसा नहीं गुज़रता जब मैं अपने किए के बारे में नहीं सोचती।
एक पल ऐसा नहीं गुज़रता जब तुम ख्याल में नहीं आते।
मैंने सोचा था कुछ ख़ास होगा।
ऐसी दया और क्षमा
जिसकी कल्पना भी न की हो, जो सब कुछ ठीक कर देगी।
जो मुझे फिर से जीने की इजाज़त दे देगी।
पर ऐसा कोई चमत्कार नहीं जो सब ठीक कर दे।
दर्द को दिल में दबाकर ही जीना होगा।
वह आपका हिस्सा बन जाता है।
और फिर, उसके बिना आप खुद को पहचानते तक नहीं।
और तो और...
मैं चाहती हूँ कि आगे चलकर तुम खुश रहो।
कभी-कभार तुम वह दर्द भूल जाओ।
मुझे... मुझे उम्मीद है मैं भी खुश रहूँगी।
अपनी बेटी के लिए।
अपने लिए।
फिर से जीने का फ़ैसला हमें ही करना होगा।
एक कदम के बाद दूसरा कदम उठाते हैं...
एक साँस के बाद दूसरी साँस लेते हैं...
हम गुनगुनाते हैं।
संवाद अनुवादक मोनिका सराफ़
रचनात्मक पर्यवेक्षक दिनेश शाकुल